शीर्षक: तेंदुलकर उदासी छुपाना नहीं चाहते\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
मंगलवार को उन्होंने दो घंटे तक सघन अभ्यास किया.

नेट-प्रैक्टिस के दौरान सचिन ने सारी ज़िम्मेदारियाँ निभाई, यानी बैटिंग, बॉलिंग और फ़िल्डिंग.

टीम प्रबंधन ने फ़िटनेस साबित करने के लिए उन्हें रविवार तक का समय दिया है.

नागपुर टेस्ट 26 अक्तूबर को शुरू हो रहा है.

उल्लेखनीय है कि दो महीने पहले कोहनी की माँसपेशियों में खिंचाव आ जाने के बाद से तेंदुलकर मैचों में हिस्सा नहीं ले रहे हैं.

ऊब और उदासी

मुंबई के एक मैदान पर ताज़ा अभ्यास सत्र के बाद उन्होंने कहा, "इंतज़ार करते हुए किनारे बैठना बिल्कुल रास नहीं आ रहा है. इंतज़ार कर-कर के मैं ऊब गया हूँ."



तेंदुलकर ने कहा, "सचमुच में मैं खेलना चाहता हूँ. आपको पता नहीं ड्रेसिंग-रूम में बैठा-बैठा में कितना उदास महसूस करता हूँ."

भारतीय क्रिकेट कंट्रोल बोर्ड के सचिव करुणाकरण नायर ने कहा है कि टेस्ट शुरू होने से दो दिनों पहले तेंदुलकर को स्वास्थ्य परीक्षण की प्रक्रिया से गुजरना होगा.

नायर ने कहा, "यदि उन्हें स्वस्थ घोषित किया जाता है, तो वह खेलेंगे. हम उनके खेलने की संभावना को लेकर आशांवित हैं."

चार टेस्ट मैचों की सिरीज़ में भारत मेहमान टीम ऑस्ट्रेलिया से 1-0 से पीछे है.

बंगलौर में भारत को हार हाथ लगी थी, जबकि चेन्नई में जीत के रास्ते पर खड़ी भारतीय टीम की उम्मीदों पर बारिश का पानी फिर गया.